**11-12 дәріс. Критикалық ойдың технологиялық дамуы. Экономикалық және әлеуметтік географияны оқытудағы әдістер**

Шамамен, «критикалық ойлау» деген сөзді естіген кезде ең алдымен, әлдекім туралы жағымсыз ой келуі мүмкін. Өйткені, біреуді критикаға салу сынау дегенді білдіреді. Сіз өзіңізге ұнамайтын нәрселерді сынға алып немесе сізді ата-анаңыз, мұғалімдеріңіз, дос-жарандарыңыз сынауы мүмкін. Алайда, сіз критикалық ойлай тұрып, жағымсыз ойларға берілмегеніңіз жөн. Критикалық ойлау қисынды және дұрыс ойлауды, сонымен қатар, қисынсыз, ақылға қонымсыз ойларды немесе әлдебір нәрселерді талқыға салуды да ілестіре жүреді. Былайша айтқанда, критикалық ойлау дегеніміз – кез-келген нақты ойға аса мән бермеуге, салмақты, толық қорытылмаған ойлар кесе-көлденеңдеп, дәлелсіз небір нәрсені негізге алмауға, жаңаша әдістемелер мен бастамаларға ашық болуды меңзейді. «Критикалық ойлау» деген сөздің өзі гректің kritikos (κριτικός) яғни «ойлай білетін» деген мағына беретін сөзінен алынған.

Критикалық ойлау – неге сеніп, не істеу керектігі жөнінде саналы ойлай білу. Оны жадыңнан шығармай немесе оқып ала салу мүмкін емес. Критикалық ойлауды үйреніп алу мүмкін емес; ол күнделікті тәжірибемен келетін нәрсе. Критикалық ойлай білетін адам өзіне мына тақылеттес сауалдар қоя білу керек: - Мен неге сеніп, нені білдім? - Мен қандай жаңа нәрсе үйрендім? - Менің ойлау жүйем өзгерді ме? Қалай, қай жағына өзгерді? - Бұдан маған қандай пайда бар? Осы сауалдарға жауап тауып, критикалық ойлай білетін адам өзінің ойлау жүйесін бағалай біледі. Критикалық ойлау өзгелерді жақсы түсінуге қатысты тиімді ойлай білуге дағдыландырады. Ол дағдылар мыналар: • өзгелердің түйінді пікірлері мен дәлелдерін дұрыс түсіне білу; • қарсы түйінді пікірлер мен дәлелердерді бағалай білу; • өзіңнің түйінді пікірлерің мен дәлелдеріңді дайындап, оны түйіндей білу. Критикалық ойлау әсіресе ғалымдар мен саясаткерлерге, дәрігерлер мен басқа да саланың өкілдеріне аса қажет. Ғалымдарға құбылыстың мәнін жете түсініп, тәжірибе барысында дұрыс қорытынды жасай білу үшін керек болады. Ал, саясаткерлер саяси шешімді дұрыс қабылдауы үшін критикалық ойлауды игергені жөн. Бизнесмендер ахуалды дұрыс сараптап, дұрыс шешімдер қабылдауы үшін критикалық ойлай білу керек. Ал, дәрігерлер диагнозды дұрыс қоюы үшін критикалық ойлауға сүйенгені жөн.

Критикалық ойлау ғалымдар мен саясаткерлерге немесе басқа топтарға артықшылық етпейтіні анық. Критикалық ойлай білу – қай-қайсымыз үшін де аса бағалы, өте қажет дүние. Рас, сіз ғалым да, саясаткер де, бизнесмен де, дәрігер де болғыңыз келмейтін шығар, дей тұрғанмен сіз үшін осы адамдардың айтқан сөздері мен келтірген дәлелдері анық па, жоқ па, оң ба, теріс пе соны сараптай білу мақсатында қажет. Егер сіз мемлекеттің жауапты тұлғасы немесе экономиканың жетекші өкілдерініңбірі болсаңыз, тек сіздің жеке өз басыңызға ғана емес, басқа адамдардың тағдырына қатысты саяси немесе қаржылық шешімдер қабылдауға жауапты тұлғаның бірі болып табыласыз. Сондай кезде немесе басқа да жағдайларда сізге критикалық ойлай білу қажеттілігі туындайды. Критикалық ойлаудың мәні өзінің немесе басқа біреудің ойын бағалап, сараптау кезінде іс-әрекетке және көз жеткізуде озық ойды қалыптастыруда жатыр. Критикалық ойлаудың өзегі қате ойлау түсінігі, қорытындыны айқындау, нақтылық пен дәлелді бағалау, және нәтижені сараптай білу секілді бірқатар дағдыларда жатыр. Критикалық ойлаудың қорытындысы деректер мен бөтен біреудің пікірін өзіңе сіңіріп алу емес, пікірге төрелік айта білу және өз пікіріңді алға тарта білуде жатыр.

Жалпы Қазақстанның экономикалық және әлеуметтік географиясын оқытудың басты мақсаттары мыналар:

1. Елдің қазіргі халық шаруашылығының бүтіндей көрінісін, оның құрылымын, даму ерекшелігін, орналасуы мен перспективасын
2. Халық мүлкіне ұқыпты қарау, еңбекті сүю, адамдардың көзқарасы, сенімі, дүниеге деген көзқарасын дұрыс қалыптастыру
3. Оқушылардың санасында әлеуметтік, саяси, экономикалық географиялық түсініктерді, табиғат пен қоғамға көзқарасты тәрбиелеу
4. Оқыту барыснда әртүрлі әдістерді қолдана отырып экономикалық ғылыми ізденуге, оны өз бетімен практикаға енгізе білуге бағыттау
5. Ойлау қабілетін дамыту, фактілерді талдау, олардың себептерін салыстыру, олардың ақиқаттылығын дәлелдеу

Бөлімдер, тақырыптар олардың мазмұны және өзара байланысы Қазақстанның экономикалық және әлеуметтік географиясының құрылымы негізінен Н.Н. Баранский қалай талдау жасаған болса,сол күйінде сақталып келеді.